《呈左爵相七律二首 其二》
清代·吴可读

感恩知己更何人，六十余年戴德身。千水见河山见华，维崧生甫岳生申。

从来诗律推元老，自古边防借重臣。遥想玉门关外路，万家杨柳一时新。

作者简介：（1812—1879）甘肃皋兰人，字柳堂。道光三十年进士，授刑部主事。同治时官御史，上疏请杀诬民为逆、冤杀多人之乌鲁木齐提督成禄，语过激切，罢官。光绪初，起为吏部主事。在蓟州寺中草遗疏，请为穆宗立嗣，仰药自杀以尸谏。